क़ुस्तुंतुनिया
क़ुस्तुंतुनिया (Constantinople/कांस्टैंटिनोपुल ; आधुनिक तुर्की : इस्तानबुल) तुर्की देश का प्रसिद्ध नगर है। यह बासफोरस जलसंयोजक और मारमरा सागर के संगम पर स्थित है। यह एक ऐतिहासिक नगर है जो रोमन, बाइजेंटाइन, लैतिन, एवं आटोमान साम्राज्य की राजधानी थी। इसको लेकर इसाइयों एवं मुसलमानों में भयंकर संघर्ष हुआ।
परिचय[संपादित करें]
इस नगर की स्थापना रोमन सम्राट् कांस्टैंटाइन महान ने 328 ई. में प्राचीन नगर बाईज़ैंटियम को विस्तृत रूप देकर की थी। नवीन रोमन साम्राज्य की राजधानी के रूप में इसका आरंभ 11 मई 330 ई. को हुआ था। यह नगर भी रोम के समान ही सात पहाड़ियों के बीच एक त्रिभुजाकार पहाड़ी प्रायद्वीप पर स्थित है और पश्चिमी भाग को छोड़कर लगभग सब ओर जल से घिरा है। रूम सागर और काला सागर के मध्य स्थित बृहत् जलमार्ग पर होने के कारण इस नगर की स्थिति बड़ी महत्वपूर्ण रही है। प्रकृति ने दुर्ग का रूप देकर उसे व्यापारिक, राजनीतिक और युद्धकालिक दृष्टिकोण से एक महान साम्राज्य की सुदृढ़ और शक्तिशाली राजधानी के अनुरूप बनने में पूर्ण योग दिया था और निरंतर सोलह शताब्दियों तक एक महान साम्राज्य की राजधानी के रूप में इसकी ख्याति बनी हुई थी। सन् १९३० में इसका नया तुर्की नाम इस्तानबुल रखा गया। अब यह नगर प्रशासन की दृष्टि से तीन भागों में विभक्त हो गया है इस्तांबुल, पेरा-गलाटा और स्कूतारी। इसमें से प्रथम दो यूरोपीय भाग में स्थित हैं जिन्हें बासफोरस की 500 गज चौड़ी गोल्डेन हॉर्न नामक सँकरी शाखा पृथक् करती है। स्कूतारी तुर्की के एशियाई भाग पर बासफोरस के पूर्वी तट पर स्थित है।
यहाँ के उद्योगों में चमड़ा, शस्त्र, इत्र और सोनाचाँदी का काम महत्वपूर्ण है। समुद्री व्यापार की दृष्टि से यह अत्युत्तम बंदरगाह माना जाता है। गोल्डेन हॉर्न की गहराई बड़े जहाजों के आवागमन के लिए भी उपयुक्त है और यह आँधी, तूफान इत्यादि से पूर्णतया सुरक्षित है। आयात की जानेवाली वस्तुएँ मक्का, लोहा, लकड़ी, सूती, ऊनी और रेशमी कपड़े, घड़ियाँ, कहवा, चीनी, मिर्च, मसाले इत्यादि हैं; और निर्यात की वस्तुओं में रेशम का सामान, दरियाँ, चमड़ा, ऊन आदि मुख्य हैं।
इन्हें भी देखें[संपादित करें]
बाहरी कड़ियाँ[संपादित करें]
- Constantinople, from History of the Later Roman Empire, by J.B. Bury
- History of Constantinople from the "New Advent Catholic Encyclopedia."
- Monuments of Byzantium - Pantokrator Monastery of Constantinople
- Constantinoupolis on the web Select internet resources on the history and culture
- Info on the name change from the Foundation for the Advancement of Sephardic Studies and Culture
- Welcome to Constantinople, documenting the monuments of Byzantine Constantinople
- Byzantium 1200, a project aimed at creating computer reconstructions of the Byzantine monuments located in Constantinople as of the year 1200 AD.
bho_Deva awa_Deva hin_Deva hin_Deva hin_Deva hin_Deva hin_Deva eng_Latn eng_Latn eng_Latn eng_Latn eng_Latn eng_Latn eng_Latn